Γιατί δεν ξεκινάει η δίκη των νεοναζί της Χρυσής Αυγής, αναρωτιέται πολύς κόσμος. Η απάντηση είναι απλή: οι διωκτικοί μηχανισμοί κάνουν ο,τι μπορούν προκειμένου να καθυστερήσουν την απόδοση δικαιοσύνης σε βάρος των – όχι και τόσο πρώην – αγαπημένων παιδιών της ΕΛΑΣ. Δεν είναι όμως μόνο η καθυστέρηση. Οι διωκτικοί μηχανισμοί προσπαθούν να κλείσουν όσες υποθέσεις είναι ανοιχτές και να συγκαλύψουν την εγκληματική δράση της ναζιστικής συμμορίας. Κραυγαλέα περίπτωση συγκάλυψης αποτελεί η είδηση ότι η δικογραφία για την επίθεση στον ελεύθερο κοινωνικό χώρο “Συνεργείο” στην Ηλιούπολη στις 10 Ιούλη 2013 από τάγμα εφόδου της Χρυσής Αυγής υπό την ηγεσία του Λαγού και του Μίχου στάλθηκε στο αρχείο αγνώστων δραστών!